OpenLLM-France/wikimedia huggingface dataset:
# Deut ol, ha deut gant fe

Oberennoù damheñvel pe handelvoù all zo ivez, gwelout Kantik war ar Gomunion.
| ◄ Doue eternel, leun a c’hloar | Deut ol, ha deut gant fe | Eun dezir braz am euz ► |
* Deut ol ha deut gant fe,
* Deut d’ar banket presius ;
* Galvet oc’h gant Doue
* Da zibri ouz tol Jezus,
* Jezus !
* Barados an ine
* Eo chom genac’h noz de.
* Mar deziret madou
* Aman ema an tensor
* Pehini ho rento
* Pinvikoc’h evit ar mor,
* Jezus !
* Perc’hen, an ol vadou
* Ha mest an ol c’hrasou
* An aour hag an arc’hant
* Na n-int nemet paourente
* E kichen ar prezant
* An ofr d’imp ol Mab Doue,
* Jezus !
* A ro d’imp e ol vad
* Evit hon pinvikat.
* E Gorf, Goad hag Ine,
* Ebars an hosti kuzet,
* Gant e Zivinite
* a vezo meuz ar banket,
* Jezus !
* Ha c’hoaz, pec’her divad,
* Na brizes ket tostat !
* M’hen gwei war an Oter,
* Devet gant ar garante,
* O c’hortoz ar pec’her
* Evit toman e ine,
* Jezus !
* A c’houlen hon c’halon
* Evit bezan e dron.
* Goude poaniou ken braz
* Gouzanvet war ar C’halvar
* A n’euz deurveet c’hoaz
* Chom genimp war an douar,
* Jezus !
* Evit magan bemde
* Hon c’horf hag hon ine.
* Ol zent euz an Envou
* Prestet dln ho karante,
* Reit d’in ho kalonou
* Evit karet ma Doue
* Jezus !
* A glask disken enon
* Dre ar gomunion !
* Mes alas ! pa zonjan
* Penos am eus offanset
* Ar mignon ar gwelan
* Hag ar fidelan pried,
* Jezus !
* Gant glac’har em c’halon
* E c’houlenan pardon ?
* Nan, na veritan ket,
* M’hen anzav gant gwirione,
* Goude bezan pec’het,
* Dibri bara an ele
* Jezus !
* c’houi eo ar zanteles
* Ha me eur pec’her kez !
* Enor da virviken
* E zakramant an Oter
* D’an Doue a zisken
* Dindan spezou ken dister,
* Jezus !
* Ra vo dre-ol meulet
* Ha gant an ol karet !
# Deut, tud fidel

Oberennoù damheñvel pe handelvoù all zo ivez, gwelout Deut tud santel.
| ◄ Enor war an douar evel e lein | Deut, tud fidel | Eun arc’hel a beurz ► |
* Deut, tud fidel,
* A vouez uhel
* Kanomp ol kanomp joaüs :
* Gloar, trugare
* Ha karante
* D’ar Galon zakr a Jezus.
* Diskan.
* Ni ol hirie
* Digant Doue
* A esper gras ha pardon :
* Pebes tensor
* A zo digor,
* O Jezus, en ho Kalon !
* Ouz ar gouli
* A splan en-hi
* E sav ar flam ar gaeran :
* Gwir sklerijen
* Evit an den
* A ro d’imp Jezus aman.
* Ar groaz plantet,
* Ar goad skuillet,
* Ar spern a red tro war-dro,
* A gomz ouzimp,
* Hag a lar d’imp
* Kavet zonj euz e varo.
* Gant an ele
* Keit ha Doue,
* Jezus, c’houi zo enoret
* War an douar
* Zo tud klouar
* Ha tud ien en hoc’h andret !
* War an oter,
* E peb amzer,
* Genimp aman c’houi a chom.
* D’hon farean,
* Ha d’hon magan,
* D’hon c’hlevet e peb ezom...
* Eno lies,
* O pebes mez !
* Kristen ebet na weler !
* Er Zakramant
* Na rer zeblant
* Ouz eur Galon ken dener !
* Kalon Jezus,
* Trugarezus.
* Zellet ouzimp a drue :
* Hon zikouret
* Daoust d’hon fec’het,
* Breman ha pad hon bue.
* Hon kuzet don
* En ho Kalon
* O Jezus, ni ho suppli :
* En-hi bepret
* Mar hon miret
* Zur omp en Env d’ho meuli.
N. B. — En enor d’ar Galon-Zakr e heller kanan ive : Meulomp e peb amzer N° 22. — Jezus, Zalver an ineou, N° 125. — Enor ha gloar, N° 23, etc.
# Deut holl ha deut gant feiz

Oberennoù damheñvel pe handelvoù all zo ivez, gwelout Kantik war ar Gomunion.
| ◄ Doue eternel, leun a c’hloar | Deut holl ha deut gant feiz | O ma Jezuz, O ma c’harantez ► |
| 1 Deut holl ha deut gant feiz Deut d’ar pred ken talvoudus Galvet oc’h gant Doue Da zebri ouz taol Jezuz  Jezuz ! Baradoz an ene Eo chom ganeoc’h noz-deiz. 2 Ma c’hoantait madou, Aman eman an tenzor Tenzor hag o lako Pinvidikoc’h ’vit ar mor,  Jezuz ! Perc’henn an holl vadou Ha mestr an holl c’hrasou. 3 Aour hag arc’hant ’zo berr, Ne dint nemet paourente(z) E-kichen ar prof kaer A ginnig d’imp Mab Doue,  Jezuz ! A ro d’imp e holl vad ’vit hon pinvidikaat. 4 Korf ha gwad hag ene, Jezuz en osti kuzet, Gwir den ha gwir Doue, A vezo danvez ar pred  Jezuz ! Ha c’hoaz pec’her divat Ne brisez ket tostaat ! 5 M’ e wel war an Aoter, Devet gant ar garante(z), O c’hortoz ar pec’her. Evit tonama e ene,  Jezuz ! O c’houlehn hon c’halon Evit beza a dron. | 6 Goude poaniou ken bras Gouzanvet war ar C’halvar, En deus teurvezet c’hoaz Chom ganimp war an douar  Jezuz ! Evit maga bemde(z) Hon c’horf hag hon ene. 5 Holl sent eus an Nenvou Prestit d’in ho karante(z), Roit d’in ho kalonou Evit karout ma Doue,  Jezuz ! A glask diskenn ennon Dre ar gomunion ! 8 Met siouaz ! pa sonjan Penaos em eus glac’haret Ar Mignon ar gwella(n) Hag ar feala pried,  Jezuz ! Gant gwir geuz em c’halon, E c’houlennan pardon ! 9 Nann, nann, ne dlean ket, M’hen anzav gant karantez, Goude beza pec’het, Debri bara an aelez,  Jezuz ! C’houi eo ar santelez Ha me eur pec’her kaez ! 10 Enor da virviken E Sakramant an Aoter D’an Doue a ziskenn Dindan spesou ken dister,  Jezuz ! Ra vo dre-holl meulet Ha gant an holl karet ! |
# Deut me ho ped, Speret

| ◄ Speret-Santel, ol ners (Veni, Sancte Spiritus) | Deut me ho ped, Speret (Veni, Sancte Spiritus) | Ofromp d’an Env ► |
* Deut me ho ped, Speret-Zantel,
* Karget kalon an dud fidel,
* De ha noz dalc’het bev en-he
* An tan flam euz ho karante.
* Mar skuillet enomp ho krasou,
* Wardro gant ho tonezonou,
* An douar a vo neveet,
* Doue dre-ol a vo meulet.
* Gwerc’hes Vari, Mam hon Zalver,
* Ken galloudus ha ken tener,
* Evidomp-ni breman pedet,
* Ar Speret-Santel ho Pried.
N. B. Kantik-al d’ar Speret-Santel, n° 126.
# Deut, Speret-Santel, eus an Eê

Oberennoù damheñvel pe handelvoù all zo ivez, gwelout Sperèd Crouéour, deit ag en né ha Cantic evit goulen sclêrigen ar Speret Santel.
| ◄ Chetu c’hui ermeas a dreveil | Deut, Speret-Santel, eus an Eê | Un Doue a deu da barlant ► |
* Deut Speret-Santel eus an Eê,
* Deut da visita hon ene,
* Ma vezo eus ho craç carguet
* Ar galounou oc’h eus formet.
* C’hui a so hanvet Consolateur,
* Donezoun Doue hor C’hroueur,
* Feunteun a vues, Tad Eternel,
* Hac Onction Spirituel.
* Seiz donezoun a zigacit ive ;
* Rac c’hui eo bis dourn deou Doue :
* C’hui so prometet gant an Tad,
* Hac hon laca da gomz er vad.
* Roit sclêrijen d’hor sperejou,
* Roit carantez d’hor c’halonou,
* Ha dre ho vertus rentit cre
* Hor c’horf en e infirmite.
* Pellaït ar speret adversour,
* Roit deomp ho peoc’h hac ho sicour,
* Ha grit dre ho cundu bepret,
* Ma tioüallimp ouc’h peb pec’het.
* Grit deomp anaout Doue an Tad
* Grit deomp anaout Doue ar Mab,
* Ha cridi ferm e zouc’h ive
* Speret an eil hac eguile.
* Ra vezo Doue an Tad meulet,
* Ha Doue ar Mab ressuscitet :
* Ra vezo c’hoas ar Speret Glan,
* Meulet ive gant peb-unan. Amen.
# Deut, Zalver ar bed, diskenet

Oberennoù damheñvel pe handelvoù all zo ivez, gwelout Deut, Salver ar bed.
| ◄ Ar Zalver ec’h omp o c’hortoz | Deut, Zalver ar bed, diskenet | Speret zakr ha divin ► |
Aboe Adam kals a dud a heuille Satan. An diluj, tour Babel eilpennet, netra n’o didalle. Kalz a re-al ive a chilaoue mouez Noë, Abraham, Moïzes hag ar Brofeted, pere a gomze deze euz ar Messi prometet gant Doue. Eiizabeth ha Zachari a oa kerent zant Ian-Vadeour.
Diskan. Deut, Zalver ar bed, diskenet, Euz a Satan hon dizamet ; Diskenet deuz ar Baradoz, Ni zo pelzo ouz ho kortoz.
1. Warlec’h pec’het hon tad kentan Euz Eden ec’h euz hen skarzet : Aboe neuze, ni, eveltan, Nag a daerou hon euz skuillet !
2. Raktal, eneb d’e vugale An diaoul a stignas e ardou, Hag an dud paour dallet gante Enem golle a vagadou.
3. War ar bed kablus, o Doue, C’houi a ledas dour an diluj ; Nemet eiz den en Arc’h Noe Ne oe miret euz an distruj.
4. Ha goude ken spontus kentel Hon tadou koz a bec’he c’hoaz ; Nag ho mouez, na gurun Babel Euz a Satan n’o distroas !
5. En ho madeles koulskoude Daoust d’hon c’hrimou ec’h esperomp, O kredi penos hep dale Ho torn a zavo ac’hanomp.
6. Rak laret ho poa da Adam, Gant an diaoul pa oe bet trec’het, E teuje èur Mab hag e Vam Da flastran e ben miliget.
7. Aboe Abraham a zo brud E tle eur bugel euz e rum Zevel e dron e kreiz an dud Hag endro dezan o dastum.
8. Moïzes hag ar brofetet A gomz d’imp euz ar bugel-ze : E c’hloar, e vue hed-ha-hed A zo bet diskuillet gante.
9. O ! ma vefe gwir ar c’helou Penos zo bet e Nazareth Eun arc’hel a beurz an Otrou Gant eun neventi kaer meurbet !
10. Elisabeth ha Zachari Daou zervijer braz da Zoue Wardro gant ar Werc’hes Vari A n-euz kanet zoniou neve....
11. « Doue Israël, emeze, D’ho hano mil ha mil benos ! Roet ec’h euz d’imp hon Roue, N’ez euz ken ezom d’hen gortos ! »
12. Kenkent ha ma vezo ganet, Ele, pastoret, rouane, Deut d’hen adori, ha kanet E c’halloud hag e garante !
K. G.
# Deut tud santel

Oberennoù damheñvel pe handelvoù all zo ivez, gwelout Deut, tud fidel.
| ◄ Enor war an douar | Deut tud santel | Jezuz a holl-viskoaz ► |
* Ni holl hirie digant Doue
* A c’hortoz gras ha pardon
* Pebez tenzor a zo digor
* O Jezuz en ho kalon
Deut tud santel  A vouez uhel Kanomp holl kanomp joaüs  Gloar trugarez  Ha karantez D’ar galon Sakr a Jezuz.
Eus ar gouli  A splann enni E sav ar flamm ar c’haera ;  Gwir sklerijenn  ’vit ar c’hristen Jezuz ro d’imp da heulia.
Ar groaz savet  Ar gwad skuilhet, Ar spern a red tro-war-dro,  A gomz ouzimp,  A lavar d’imp : Ho pet sonj eus e varo.
Gant an Aele(z)  Evel Doue Jezuz, c’houi zo enoret :  War an douar  ’z eus tud klouar, Ouzoc’h ivez tud skournet
War an Aoter,  E pep amzer, Ganimp aman c’houi a chom  D’hon parea  Ha d’hon maga, D’hon c’hlevout e peb ezomm
Hag alies,  Na pebez mez ! Kristen eno ne weler.  Er Sakramant  Piou ’ra seblant. Ouz eur Galon ken tener ?
Kalon Jezuz  Trugarezus, Sellit ouzimp gant truez :  D’imp ho skoazell  Ouz pep avel, Breman ha ’pad hon buhez
D’hon c’huzat do(u)n  En ho kalon Ni a zeu d’hoc’h aspedi :  Bepred eno  Neb a chomo D’an Nenv ’yelo sur d’ho meuli.
# Deut, va Doue, leun a vadelez

Oberennoù damheñvel pe handelvoù all zo ivez, gwelout Navet-varnuguent Cantic. Evit elumi en hor c’halon un desir bras d’en em unissa gant hor Salver, dre ar Gommunion ha Un desir bras d’en em unissa gant hor Salver.
| ◄ Me gred ferm hep douetanç ebet | Deut, va Doue, leun a vadelez | Jesus, hemâ eo ar guer charmant ► |
* Deut, va Doue, leun a vadelez,
* Deut, ha na dardit quet re hir,
* Da satisfia d’am desir
* Dre an douçder eus ho carantez :
* Dec’hu hepquen, va Jesus, oun,
* Bezit ar mæstr eus va c’haloun.
* An eürustet eveus ho presanç
* A ra va laouenidiguez ;
* Ne meus nemet tristidiguez
* Pa souffràn re bell oc’h ezvezanç : Dêc’hu.
* Ar bed gent quement a bresanto
* A vad, a blijadur, a c’hloar,
* Allas ! va Jesus, c’hui er goar,
* James hep doc’h-hu n’em c’hontanto : Dêc’hu.
* Petra bennac a ouffen da ober
* Evit clasq eaza va speret,
* Diez en em gavo bepret,
* Ma na vezit guenén, va Zalver : Dêc’hu.
* Ya, nos deiz, hep doc’h va Doue.
* Nemeus nemet poan ha chagrin ;
* Quement’so tout a zisplich dìn,
* Ma ne repos ennoc’h va ene : Dêc’hu.
* Ar vuez ouc’h, hac an hent guirion
* A gundu d’ar guir eürusdet ;
* Rac-se ta hep doc’h, p’en andret
* E caffen-me consolation ? Dêc’hu.
* Na dardit quet eta davontaich
* Da zont, dre ar Gommunion,
* Da rejouissa va c’halon,
* Distroït prest ouzìn ho pisaich : Dêc’hu.
* Hastit, va Jesus, va barados,
* Hastit affo dont em ene ;
* Deut ma ho carin mui-a-se ;
* Deut, ha n’am lezit mui d’ho cortos : Dêc’hu.
# Levr pevare - Chap. I.

| ◄ Gloar an êe a sо prometet deomp evit recompans. | Eus a c’hrandeuriou Mam Doue. | Mercou a henvelidigues etre Jesus ha Mari. ► |
Pe seurt santimanchou benac hor be ac’hanoc’h, ô Guerc’hes sacr ! ne egalint james ho crandeuriou.
Atao e vezint (ar re-щa) dreist an oll ideou a elfemp da gaout аnezo.
Evit parlant dignamant ac’hanoc’h, e ve ret rei da gompren ar pes a so a vrassa goude Doue, ar pes a so a admirapla e graç, e perfection, e puissanç, e gloar.
Ac’hanoc’hui,eo gant Jesus. Ma n’en em asten qet davantaich var ho meuleudiou an aviel pehini a barlant eus ar viriones-se, er ræson a guement-se eo ma ze aoualc’h ar guer-se ebqen evit servichout da fondamant d’an oll meuleudiou a aller da rei deoc’h.
Ho qalite a vam Doue n’en deo netra nebeutoc’h eguet un espeç allianç gant an Doue souveren.
An effet eus ar gallte a vam Doue a so tostaat, muia ma zeo possubl, oc’h ar galite memes a Zoue.
An espeç divinite-se he deus great deoc’h contracti gant Doue un allianç particulier, dre vertus pehini oc’h deut da veza merc’h an Tad, mam ar Mab, pried ar Speret-Santel, er feçon admirabl-se pehini ho tisting dioc’h an oll grouadurien-all, ha dre vertus an allianç-se e zoc’h veritablamant rouanes ar bed-oll, rouanes an evou.
Lavaret eo ganet Jesus a Vari, a so lavaret ne vel Mari nemet Doue dreist-hi.
O Guerc’hes ha mam ! an hini eus an Æles pehini a basse an Æles-all e graçou hac e perfectionou, ne all beza nemet e renq ho servicherien, qement a so a zistanç etrezoc’hui hac hen.
Jugi a ran eus ho crandeur dre c’handeur ho mab, pehini, necessærement, a goues varnoc’h. Dre excellanç ar mab ec’h anaveser excellanç ar vam. Compren a ran eb poan penaus ar galite a vam Doue a so ar pencaus eus ar graçou a bere eo pliget gant Doue ho carga, eus an oll brivilachou hac an oll distinctionou dre bere en deus qemeret plijadur ous oc’h enori.
Compren a ran penaus, e qalite a vam Jesus, oc’h eus un espeç guir var an oll densoriou a c’hraç a bere Jesus a so ar mæstr, hac eur pouvoar absolu a intercession en e guever.
Compren a ran penaus certen lezennou general, punitionou eus ar c’henta pec’het, n’o deus qet dleet sellet ous mam Doue, mam qen dign a garantes, mam qen caret, destinet qen expres, dre eur choas eternel, d’er beza.
Compren a ran penaos, o veza roet da Zoue ar vues-se dre behini en deus hor prenet, e veritit douguen an titr a redemptoures, eb ober tor ebet gouscoude d’or redemptor uniq, ha veritabl qalite pehini ne gonven, evit parlant just, nemet ous ho mab Jesus.
Mæs compren an oll huelder eus ho tignite ! ah ! peb tra a so qer bras e mam un Doue, pehini ar Seraphinet ho-unan en em gontant da admira !
Oc’h-unan, ô Guerc’hes mam ! e presanç ho qiniterv santes Elisabeth, e laqejoc’h qement en devoa great Doue evidoc’h er c’homsou-ma : An Oll-c’halloudec en deus great em faveur bursudou bras.
Нac an ilis, en despet d’ar garantes he deus evidoc’h hac an ardeur he deus da brocuri ho cloar, a so contraign da amzao penaus, pe gonsider oc’h eus douguet en ho corf santel, an hini ne alle qet an evou da gompren, ne voar pe seurt comsou da implija evit publica ho meuleudiou.
# Levr ar c’hras

| ◄ Tostat da Zoue | Levr ar c’hras | Ar pardon ► |
"An Durzunel"
* 2.
* Eun Doue hag a zo dre holl
* Eun Doue holl wiziek.
* P’hini hon mir da vont da goll
* vea holl c’halloudek.
* Leun eo meurbed a vadelez,
* Parfet just ha santel.
* Ha karget eo a drugarez
* Mad tener ha fidel.
* 3.
* Hen eo an Aotrou Souveren
* Dreist an holl ha pep tra;
* Hen eo ive ar sklerijen
* Deud er bed d’hon frena,
* En eur vervel vit hon pec’hed
* E ra ouzomp brema
* Bugale ganthan kemeret
* ’vit mont da vro ar joa.
# Luskellerez

| ◄ Broad sklaved | Luskellerez | Evit skeuden Nominoe ► |
* — Binv ! banv ! kloc’hou
* ’Uz d’ar meaziou,
* ’Uz d’an aochou,
* Kaset d’ar bed holl ar c’helou…
* — O bugel e vammik !
* Badezet bremaïk,
* Bez, eun deiz, Lemenik !
* Kousk ’n ez kavel :
* Me da luskel,
* O ma bugel !
* Ouz eun ælik gwenn c’hoaz henvel.
* — Mez adalek breman,
* O Doue ! lak ennan
* Nerz Arzur ha Morvan.
* — Bugel dister,
* Gant an amzer,
* Nerz ha brazder
* Az pezo ’vit bea zalver,
* Zalver hor Breiz karet,
* Dimp-ni diouganet,
* Gwechall gant ar Varzed.
* Deus Breiz-Izel,
* Bro da gavel,
* Bete mervel,
* An hano vo war da vuzel.
* Gant ar Gall milliget
* Na pa vez merzeriet,
* Te youc’ho : Breiz bepred !
* D’it me ’gano
* Ar Re varo,
* Lufr o hano :
* N’eo ket læz hepken az mago.
* Bez ar brasa Breizad,
* Euzus d’an Ermeziad,
* Kresk evit an Argad.
# Ma Mestrez koant

| ◄ Korbino | Ma Mestrez koant | Son ann Doganed ► |
* Evid ar bloaz o oann dimet
* Ta ri ti tra la la la la
* Evid ar bloaz o oann dimet,
* Ha ma karjenn na vijenn ket ;
* D’eur plac’hik koant en nep feson
* Ta ri ti tra la...
* D’eur plac’hik koant en nep feson,
* Na d’eur plac’h vil ha difeson.
* Kement e geno ma mestrez
* ’Vel forn ar ra en Montroulez.
* D’ober ann dro d’hi lapenno
* Zo danvez diou rod killoro.
* Kement eo peb branel hi fri
* ’Vel ma eo kloc’h braz ar Vali.
* Eunn daou-lagad a zo ’n hi fenn,
* Zo ’vel daou-lagad eunn ijen ;
* Kement eo hi daou-lagad
* ’Vel daou-lagad eunn ijen mad.
* Eunn diou-skouarn a zo ’n hi fenn,
* Zo ken ledan ha diou grampoen.
* ’Tre lein hi fenn ha choug hi c’hil
* Zo daou devez bale d’eur c’houil.
* Dre gorn hi skoa e c’houez hi fri :
* En kreiz ma c’halon a plij d’in.
* Unan tra plij d’in en ezhi,
* Daou droatad hanter ’zo ’n hi fri.
* Pa sko hi zreid war ann douar,
* Na c’holo nemeid tri hent kar.
* Pa lak hi diouc’har en hi lerou
* Ac’h int ’vel baz ar ribotou.
* Oc’h antren daou vreur d’ehi en ti,
* ’Sevel entre-z-he fachiri :
* Ha me ’rei d’ann tort eunn tol bout,
* ’Tanfoueltr he dort diwar he chouk ;
* Ha me ’rei d’ar c’hamm eur vac’had,
* Ha ’teri d’ezhan he c’har vad.
* Ma mestrez zo a ligne vad :
* Bastard hi mamm, boureo hi zad ;
* A ligne vad eo ma mestrez
* Merc’h ar boureo a Ker-Ahez.
Chanté par M. Grégoire Delefargue.
# Ma Zi Bihan

| ◄ Pa deuy an Hanv | Ma Zi Bihan | Son Eured evit ar Plac’h Enor ► |
                                     D’am zud karet.
WAR DON : Ar Bempoulezen.
’N eun draouiennig dispar, dudius, En disheol eun derven uhel, ’Touez ar glazur, ar bleuniou melus, ’Lec’h ma richan an durzunel,
Distro ha sioulik, War lez eur wazig,
Ma zi hihan a zav dereat, Hanter-guzet ’touez ar c’hoad gwer ; Bemde d’ezan, gant pok an de mat, An heol ’ro e gentan sklerder.
Tridal ’ra ma c’halon o welet E vogeriou skler ha laouen, E brenestou ken brao kurunet Gant deliou glas eur winien ;
’Us d’e zor, skeuden Ar Werc’hez ’n eur jijen ;
E borz kloz, d’an hanv leun a c’houeziou, Kelc’hiet gant eur c’hleuniad spern-gwen, ’Lec’h ma ra an evned o neiziou, ’N eur richanan mil ganaouen.
Ouz toul e zor, bemdeiz, en draouien Klevan ar waz oc’h hirvoudi ; Hec’h hiboud a luskell ma anken Ha ma hunvreou a zudi ;
Gant pebez douster D’an neve-amzer.
E welan en-dro d’e chiminal, ’Lec’h ma rejont o neiz kentan, Ar wennili skanv o tarnijal, ’N e c’houdor evruz o vevan.
En tiig koant-se ez on ganet, ’C’h eo bet luskellet ma c’havel ; E zioulder en deus degemeret Ma c’hentan mousc’hoarz a vugel ;
Amzer evurus, Envor dudius…
Ennan gant eur breur, eur c’hoar garet, Bugaligou glan ha dinam, Drant ha seder hon deus c’hoariet Dindan sellou tener eur vam.
’N hon ti bihan e teue buhe, Bemdeiz, gand mouez kloc’h ar Werc’hez, Hon moueziou skiltr ennan, ’hed an de, A dregerne gant levenez ;
Hag en-dro d’e dan, Bemnoz goude koan,
Holl evuruz en em dastumemp ’Kichenn kador goad hon mam-goz, Hag, en eur grenan, e selaouemp Komz euz troiou lutun ar roz.
Ennan, er gouanv, ped nosvez dudi Gant mignoned vat tremenet ! Kontadennou, c’hoarz ha kaniri, Gant grouez ar jistr tomm difluket ;
Seblanti a re Tridal, pa vije
En korn e oaled vraz o tomman Eur paourik koz war ar skabel, O lakat da dregerni ennan Kanaouennou koz Breiz-lzel !
Ar beden laret a vouez uhel, Goude-ze, ’n hon gweleou kloz, Sonig tener skrilh ar fornigel Hon luskelle epad an noz ;
’Tre e vogeriou, Skanv hon speredou,
Daoust d’an arne ha d’ar gorventen, Daoust da gounnar an aveliou, Dinec’h meurbed dindan e doen, ’Nijemp da vro an hunvreou…
Ennan, dre ma kreskemp en furnez, Kenteliou eur vamm hag eun tad A hade ’n hon c’halon gant evez Mennoziou kristen ha breizad ;
Evruz e vevemp, Dinec’h e kreskemp ;
Dudius e ve ar vuhegez, Pa ren e-barz ar c’halonou Ar garante, an unvaniez, Hag ar memez c’hoantegeziou.
Breman ’n he skeud, dindan an derven, Ma spered skanv ha dishual, Ezen flour war ma drem o tremen, Me blich d’in chom da hunvreal ;
Em sonjou kollet, Ma c’halon leuniet
Dirak kaerder dispar ma neizig, Laouen oll e trid ma ine, Hag evurus war ma zelennig Kanan d’ezan ma c’harante !
O lec’h dispar, ken lïez pleustret Ha ken karet gant ma zud-koz ! O ti bihan en deus gwaskedet O buhe bemde ha bemnoz !
Te ’garg ma c’halon A zouster gwirion…
Ennout, e kreiz ma bro Breiz-Izel, Pell diouz trouz ha nec’hamant, ’Karfen ive chom beteg mervel, Tostik d’iliz ma Badeiant !!!
Ker-Sioul, d’ar 7 a viz C’houevrer 1911.
# Léh a surté d’en innoçanç

| ◄ Einedigueu, cannet puissanç | Léh a surté d’en innoçanç | Amen pêl doh en trous ► |
* Léh a surté d’en innoçanç,
* Mæzeu caër, parqueu, pradeu flour,
* Mêlamb madeleah ha puissanç
* Hun Doué, hor mæstr hag hur hrouéour.
* Ean e hra d’er hiaut-men sehuel
* Hag ou goarnis guet mil boquet :
* Pihue-é el lihuour hag e hel
* Gobér un dablen quer parfæt ?
* Amen tranquil a gouscianç,
* Én un deserh groeit eit pligein,
* Me chervij men Doué hemb néhanç,
* Ne chongean meit ag er hârein.
* Doh troéd ur huéen youanq ha fresq,
* Me scrihuas déh : me gâr men Doué ;
* Bamdé en huéen-cé e gresq,
* Me haranté e gresq ehué.
* En hiaul e ra d’emb ol splandèr
* Ha tuêmdér d’en éd de gresquein ;
* Doué e ra d’em sperèd sclærdér,
* D’em halon tuêmdér d’er hârein.
* D’en nehué-han, guet pligeadur,
* Me huél guet er glouéh ag en nean
* É tigueor ros ha gùen ha pur,
* Revou gùen ha pur me inean !
* Einedigueu, mêlet puissanç
* Hur Hrouéour én hou mélodi :
* M’hou cheleu perpet hemb dougeanç ;
* N’en dès chet droug én hou can hui.
* Er gùérén a p’ou zracassér
* E biq ha memb e lausq ou flêm ;
* Faus joéieu a p’hou quemérér
* Ne lausquet meit rebreicheu luêm.
* Riolennig, bamdé te gresq,
* Én ur ridêc guet men dareu ;
* Allas ! ha gamdroïeu em desq
* D’em bout quæ a me fal droïeu.
* R. Pourchasse.
# Luc’hed ha Moged

Pages
# Luskellerez (F. Kadored)

War don : Liz Bellec (Mouez Meneiou Kerne).
* En ez kavellig gwen, glan evel eun êlig,
* Dinec’h ha dibreder, kousk buhan ma merc’hig (diou wech).
* Da vammig en kanvou, mar na oar ken kanan,
* A garfe riman d’it eur zon an teneran,
* Sonig luskellerez, sonig karantezus,
* A ganas evidout da dadig evurus.
* E hunvre ar c’haeran e oa gwelet eun de
* Da vuzellou tener o c’hoarzin d’ar vuhe.
* Ne oa ket youl Doue hon lezel a-gevred
* Da gutuilh er bed-man bleun an evurusted.
* D’am c’halon hirvoudus envor e garante
* A zeblant eur bann-heol tec’het ’vel eun hunvre.
* Met ar vuhe ’zo berr : evitan ni ’bedo ;
* Hen, gant aotre ar Mestr, eus an Nenv hon miro…
* Ha te war an douar, emzivadezig kêz,
* ’Vo konfort da vamm baour ha frealz hec’h enkrez.
* En ez kavellig gwenn, Terezaïg vihan,
* Dinec’h ha dibreder, ma merc’hig, kousk buhan,
* Met chom pell bihannik, rak da vamm a garfe
* Na danvefes biken soubenn trenk ar vuhe.
* Koulmig Arvor.